### Resume

I bekendtgørelse om vederlag m.v. til medlemmer af kommunale selvstyrehavnes bestyrelser fastsættes rammerne, baseret på havnens størrelse/omsætning, for vederlæggelsen af formand og øvrige bestyrelsesmedlemmer. Havnebestyrelsen skal inden for rammerne af nævnte lovgivning indstille sine forslag til vederlag for Byrådet.

### Sagsfremstilling

Ifølge vederlagsbekendtgørelsen, som ovenfor nævnt, kan vederlaget til bestyrelsens formand for havne, hvis årlige godsomsætning overstiger 0,1 mio. ton, udgøre indtil 25% af borgmesterens vederlag.

Der udbetales som udgangspunkt diæter og erstatning for dokumenteret tabt arbejdsfortjeneste til bestyrelsens øvrige medlemmer. Hvis godsomsætningen overstiger 0,5 mio. ton, kan vederlaget til bestyrelsens medlemmer maksimalt udgøre indtil 35.000 kr. årligt.

Vederlaget fastsættes på grundlag det forgangne kalenderårs omsætningstal.

[adresse] for Vejle Erhvervshavn udgjorde i 2021 i alt 767.098 tons.

Den 10. marts 2021 besluttede Byrådet at fastsætte formandens vederlag til 106.194 kr. årligt samt at fastsætte vederlaget til de øvrige medlemmer af bestyrelsen til 24.561 kr. årligt. Begge beløb svarende til vederlaget i december 2020 omregnet til årsbasis.

Byrådet besluttede samtidig, at vederlaget skulle reguleres med samme reguleringsprocent, som udmeldes af Finansministeren i medfør af § 19 i vederlagsbekendtgørelsen, og at der den 1. maj 2021 skulle ydes en feriegodtgørelse til formanden på 1½% af det for 2020 samlede vederlag på 106.194 kr.

Bestyrelsen i [adresse] har i sit møde den 27. januar 2022 anbefalet, at vederlaget til bestyrelsen fastsættes efter de samme principper, som Byrådet vedtog i 2021, således:

at vederlaget til formanden fra 1. januar 2022 fastsættes til 110.289,00 kr. (svarende til vederlaget i december måned 2021 omregnet til årsbasis)

at vederlaget til hver af de øvrige medlemmer af bestyrelsen fra 1. januar 2022 fastsættes til 25.483,25 kr. (svarende til vederlaget i december måned 2021 omregnet til årsbasis)

at vederlaget i 2022 reguleres pr. 1 april 2022 med samme reguleringsprocent, som udmeldes af Finansministeren i medfør af § 19 i vederlagsbekendtgørelsen for varetagelse af kommunale hverv

at ved reguleringen anses vederlag på 108.301,08 kr. til formanden og 25.024,32 kr. til de øvrige medlemmer af bestyrelsen for grundbeløb pr. 1 januar 2021 og

at der ydes en feriegodtgørelse til formanden på 1½% af det for 2021 samlede vederlag på 108.301,08 kr., og som udbetales pr. 1 maj 2022

Efter § 19 i vederlagsbekendtgørelsen for varetagelse af kommunale hverv reguleres borgmesterens vederlag en gang årligt pr. 1. april med en reguleringsprocent, der beregnes på baggrund af lønudviklingen på det offentlige arbejdsmarked. Finansministeren fastsætter årligt reguleringsprocenten. Det fremgår af § 7, stk. 4, i samme bekendtgørelse, at vederlaget til udvalgsformand og udvalgsmedlemmer beregnes som en procentsats af borgmesterens vederlag. Derfor reguleres disse vederlag også med samme reguleringsprocent som gælder for borgmesterens vederlag.

Efter § 31 i bekendtgørelsen ydes der en feriegodtgørelse til formænd for blandt andet stående udvalg på 1½ % af de ydede formandsvederlag.

### Historik

Kommunaldirektøren indstiller, 28. februar 2022, pkt. 45:

at anbefalingen fra bestyrelsen i [adresse] godkendes.

Beslutning fra Økonomiudvalget, 28. februar 2022, pkt. 45:

Anbefales.

### Beslutning

Godkendt.

Fraværende Bob Kristoffersen.

Fraværende Karen Nilsson. I stedet mødte Jack Paulsen.